TACC ร่วมเปิดบริการเช่ารถ EV ใช้ลิขสิทธิ์ลายการ์ตูน ดึงดูดลูกค้ารุ่นใหม่
TACC ร่วมเปิดบริการเช่ารถ EV ใช้ลิขสิทธิ์ลายการ์ตูน ดึงดูดลูกค้ารุ่นใหม่
TACC ร่วมเปิดบริการเช่ารถ EV ใช้ลิขสิทธิ์ลายการ์ตูน ดึงดูดลูกค้ารุ่นใหม่
15 ก.พ. 2564

คุณสุวีรยา อังศวานนท์ ผู้ช่วยกรรมการผู้จัดการ สายงานบริหารคู่ค้าและสื่อสารองค์กร บริษัท ที.เอ.ซี.คอนซูเมอร์ จำกัด (มหาชน) หรือ TACC ถ่ายภาพร่วมกับ คุณกนกวรรณ จิตต์ชอบธรรม ผู้อำนวยการอาวุโส-กลุ่มธุรกิจยานพาหนะไฟฟ้า บริษัท บ้านปู เน็กซ์ จำกัด ร่วมกับคุณกฤษฏิ์ วิชัยวัฒนาพาณิชย์ ประธานกรรมการบริหารและผู้ร่วมก่อตั้ง บริษัท ฮ้อปคาร์ จำกัด ผู้ให้บริการเช่ารถยนต์รายชั่วโมงผ่านแอปพลิเคชัน เปิดตัว บ้านปู เน็กซ์ อีวี คาร์ แชริ่ง บริการเช่ารถยนต์ไฟฟ้าผ่านแอปฯ HAUP
โดยได้นำคาแรคเตอร์การ์ตูนที่ได้รับความนิยมในกลุ่มคนรุ่นใหม่อย่าง Rilakkuma หมาจ๋า และ Jay The Rabbit มา Wrap บนรถยนต์ไฟฟ้า เพื่อเพิ่มเสน่ห์ให้กับผู้ขับรถยนต์ไฟฟ้า เพิ่มความสนุกสนาน สร้างสีสันและสร้างการรับรู้คาแรคเตอร์การ์ตูนมากขึ้น โดยที่ TACC เป็นตัวแทนลิขสิทธิ์ตัวการ์ตูนดังกล่าว บ้านปู เน็กซ์ ผู้ให้บริการด้านพลังงานสะอาดชั้นนำ และให้บริการยานพาหนะไฟฟ้าและขนส่งแบบครบวงจร เป็นผู้จัดหารถยนต์ไฟฟ้าเข้ามาใช้ในบริการนี้ และ HAUPCAR เป็นผู้ดูแลระบบการให้บริการเช่าทั้งหมด เพื่อเป็นอีกหนึ่งทางเลือกในการเดินทางที่สะดวกสบายยิ่งขึ้น ตอบกระแส Sharing Economy และการใช้สินค้า และบริการที่เป็นมิตรต่อสิ่งแวดล้อมที่กำลังมาแรงในกลุ่มคนเมืองรุ่นใหม่